b'\n_START_ARTICLE_\nNesodden-Bundefjord Dampskipsselskap\n_START_PARAGRAPH_\nA/S Nesodden-Bundefjord Dampskipsselskap (NBDS) var et rederi som i hovedsak trafikkerte strekningen Nesoddtangen\xe2\x80\x93Aker Brygge. NBDS var fra 2008 eid 51\xc2\xa0% av Fosen Trafikklag, 38\xc2\xa0% av Nesodden kommune og for \xc3\xb8vrig av enkeltpersoner og velforeninger. Selskapet hadde vel 50 ansatte, hvorav 45 bemannet skipene. Administrerende direkt\xc3\xb8r var i 2009 Olav Brein_NEWLINE_NBDS eide i 2009 seks b\xc3\xa5ter, fire konvensjonelle og to hurtigb\xc3\xa5ter bygd i 1990 og 1999. Disse var MF \xc2\xabBamse Brakar\xc2\xbb, MF \xc2\xabSm\xc3\xb8rbukk\xc2\xbb, MF \xc2\xabHuldra\xc2\xbb, MF \xc2\xabDronningen\xc2\xbb, MS \xc2\xabPrinsen\xc2\xbb og MS \xc2\xabPrinsessen\xc2\xbb. _NEWLINE_I tillegg til strekningen Nesoddtangen\xe2\x80\x93Aker Brygge trafikkerte selskapet ogs\xc3\xa5 strekningen Nesoddtangen\xe2\x80\x93Lysaker samt at de ogs\xc3\xa5 trafikkerte en rushtidsrute fra Slemmestad og Vollen i Asker til Aker Brygge. I sommersesongen trafikkerte selskapet ogs\xc3\xa5 ruten Oslo\xe2\x80\x93Dr\xc3\xb8bak med anl\xc3\xb8p p\xc3\xa5 flere av \xc3\xb8yene i Indre Oslofjord samt Nesoddens vestside. Selskapet fraktet omkring 2,7 millioner passasjerer \xc3\xa5rlig. Passasjerantallet var 160 ganger st\xc3\xb8rre enn Nesodden kommunes innbyggertall._NEWLINE_Etter anbudsutsettelse i 2007 ble trafikken fra 1. juli 2009 overtatt av Tide Sj\xc3\xb8. MF \xc2\xabSm\xc3\xb8rbukk\xc2\xbb og MF \xc2\xabHuldra\xc2\xbb ble overtatt av det Tide Sj\xc3\xb8, det samme ble MS \xc2\xabPrinsen\xc2\xbb, men den ble solgt til utlandet sommeren 2009. MS \xc2\xabPrinsessen\xc2\xbb ble solgt til Bergen-Nordhordland Rutelag (BNR) i Bergen i april 2010.'